
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 669 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Υπαγωγή στις ρυθμίσεις του άρθρου 17 του ν. 3386/2005 
των υπηκόων τρίτων χωρών εργαζομένων στις 
εταιρείες που λειτουργούν σύμφωνα με τις ειδι¬ 
κότερες ρυθμίσεις των ν. 387/1976, ν. 2299/1995 και 

ν. 2364/1995. 1 

Πολιτογράφηση Ομογενών Αλλοδαπών ΔΕΔΕ ΑΝΙΛΑ - 

ΑΝΝΑΣ συζ. ΠΕΤΡΑΚΗ κ,λ.π. 2 

Έκταση εφαρμογής Κανονισμού Ασφαλίσεων του Οργα¬ 
νισμού Ελληνικών Γεωργικών Ασφαλίσεων (ΕΛ.Γ.Α.) - 

Ν.Π.Ι.Δ. 3 

Τροποποίηση της υπ’ αριθμ. 586/130492/11.8.2004 (ΦΕΚ 
1298Β/24.8.2004) κοινής απόφασης των Υπουργών 
Εσωτερικών, Δημόσιας Διοίκησης και Αποκέντρω¬ 
σης, Οικονομίας και Οικονομικών, Αγροτικής Ανάπτυ¬ 
ξης και Τροφίμων, για την εφαρμογή του μέτρου 3.2 
«Βιολογική Κτηνοτροφία» του Αξονα 3 «Γεωργοπερι- 
βαλλοντικά μέτρα» του Εγγράφου Προγραμματισμού 
Αγροτικής Ανάπτυξης (Ε.Π.Α.Α.) 2000-2006 -Κανονι¬ 
σμός (Ε.Κ.)1257/1999 του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργι- 
κό Ταμείο Προσανατολισμού και Εγγυήσεων (ΕΓΤΠΕ) - 


Τμήμα Εγγυήσεων. 4 

Σύσταση οργανικών θέσεων ιδιωτικού δικαίου αορί¬ 
στου χρόνου στο Μ.Ε.Λ.Τ. σε εφαρμογή του π.δ. 164/ 

2004. 5 

Συμπλήρωση απόφασης διορισμού μελών του Δ.Σ. του 

Φεστιβάλ Κινηματογράφου Θεσσαλονίκης. 6 

Αντικατάσταση μέλους Διοικητικού Συμβουλίου της «Ελλη¬ 
νικής Ραδιοφωνίας Τηλεόρασης Α.Ε. (ΕΡΤ Α.Ε.)». 7 


ΑΠΟΦΑΣΕΙ Σ 

Αριθμ. οικ. 9408/06 (1) 


Υπαγωγή στις ρυθμίσεις του άρθρου 17 του ν. 3386/2005 
των υπηκόων τρίτων χωρών εργαζομένων στις εταιρείες 
που λειτουργούν σύμφωνα με τις ειδικότερες ρυθμίσεις 
των ν. 387/1976, ν. 2299/1995 και ν. 2364/1995. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΞΩΤΕΡΙΚΩΝ - ΑΝΑΠΤΥΞΗΣ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια» (ΦΕΚ 212 Α'). 


30 Μαίου 2006 

2. Τις διατάξεις του άρθρου 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα Κυ¬ 
βερνητικά Όργανα» (ΦΕΚ 98 Α'). 

3. Τις διατάξεις του ν. 387/1976 «Περί συνάψεως συμβά¬ 
σεων τινών υπό της ΔΕΗ και ρυθμίσεως συναφών θεμάτων» 
(ΦΕΚ 189 Α'), του ν. 2299/1995 «Κύρωση του Προσαρτήματος 
της 1ης Ιουλίου 1993 και του Πρωτοκόλλου της 19ης Δε¬ 
κεμβρίου 1994 μεταξύ της Ελληνικής Δημοκρατίας και της 
Ρωσικής Ομοσπονδίας στη Διακρατική Συμφωνία της 7ης 
Οκτωβρίου 1987 για την προμήθεια του Φυσικού αερίου 
στην Ελληνική Δημοκρατία» (ΦΕΚ 65 Α') και του άρθρου 
8 του ν. 2364/1995 «Σύσταση του Σώματος Ενεργειακού 
Ελέγχου και Σχεδιασμού. Εισαγωγή, μεταφορά, εμπορία 
και διανομή φυσικού αερίου και άλλες διατάξεις» (ΦΕΚ 
252 Α'). 

4. Την υπ’ αριθμ. ΔΙΔΚ/Φ.1/2/6139/23.3.2004 κοινή απόφαση 
του Πρωθυπουργού και του Υπουργού Εσωτερικών, Δημ. 
Διοίκησης και Αποκέντρωσης, για ανάθεση αρμοδιοτήτων 
στον Υφυπουργό Εσωτερικών, Δημ. Διοίκησης και Αποκέ¬ 
ντρωσης Αθανάσιο Νάκο (ΦΕΚ 527 Β'). 

5. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Υπαγάγουμε στις ρυθμίσεις του άρθρου 17 του ν. 
3386/2005, τους υπηκόους τρίτων χωρών εργαζομένους 
στις εταιρείες που λειτουργούν σύμφωνα με τις ειδικότερες 
ρυθμίσεις των ν. 387/1976, ν. 2299/1995 και ν. 2364/1995. 

2. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα, κατά την παρ. 1 του άρθρου 54 
του ν. 3386/2005, μέλη της οικογένειάς τους, στα οποία 
χορηγείται ατομική άδεια διαμονής που λήγει ταυτόχρονα 
με την άδεια διαμονής των συντηρούντων. 

3. Καθορίζουμε τα απαιτούμενα δικαιολογητικά για την 
χορήγηση της άδειας διαμονής ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου (όλων των σελίδων με την 
εθνική θεώρηση εισόδου). 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση της εταιρείας ή του νόμιμου εκπροσώπου 
της, από την οποία θα προκύπτει το χρονικό διάστημα 
απασχόλησης των ενδιαφερομένων υπηκόων τρίτων χωρών 
στην εταιρεία. 

• Βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη των εξόδων νοσηλείας και ιατρο¬ 
φαρμακευτικής περίθαλψης. 

• Πιστοποιητικό υγείας από Ελληνικό κρατικό νοσηλευ¬ 
τικό ίδρυμα που θα βεβαιώνει ότι δεν πάσχει ο υπήκοος 

τρίτης χώρας από νόσημα, το οποίο, σύμφωνα με τα διεθνή 
δεδομένα και την Παγκόσμια Οργάνωση Υγείας (Π.Ο.Υ.), 
μπορεί να αποτελέσει κίνδυνο για τη δημόσια υγεία. 

4. Καθορίζουμε τα απαιτούμενα δικαιολογητικά για την 
χορήγηση της άδειας διαμονής στα μέλη της οικογένειας 
των υπαγομένων στην παρ. 1 της παρούσας, ως κατωτέ¬ 
ρω: 

• Τρεις έγχρωμες φωτογραφίες. 

• Ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου (όλων των σελίδων με την 
εθνική θεώρηση εισόδου). 

• Επικυρωμένο αντίγραφο της άδειας διαμονής του συ- 
ντηρούντος ή βεβαίωση ότι έχει υποβληθεί σχετική αίτη¬ 
ση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Πρόσφατο πιστοποιητικό οικογενειακής κατάστασης 
αλλοδαπών αρχών, από το οποίο να προκύπτει ο συγγενι¬ 
κός δεσμός, στην περίπτωση των μελών της οικογένειας 
ή ληξιαρχική πράξη γέννησης στη περίπτωση τέκνων που 
έχουν γεννηθεί στην ελληνική επικράτεια. 

• Βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη των εξόδων νοσηλείας και ιατρο¬ 
φαρμακευτικής περίθαλψης. 

• Πιστοποιητικό υγείας από Ελληνικό κρατικό νοσηλευ¬ 
τικό ίδρυμα που θα βεβαιώνει ότι δεν πάσχει ο υπήκοος 
τρίτης χώρας από νόσημα, το οποίο, σύμφωνα με τα διεθνή 
δεδομένα και την Παγκόσμια Οργάνωση Υγείας (Π.Ο.Υ.), 
μπορεί να αποτελέσει κίνδυνο για τη δημόσια υγεία. 

5. Καθορίζουμε τα απαιτούμενα δικαιολογητικά για την 
ανανέωση της άδειας διαμονής ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δια¬ 
μονής. 

• Βεβαίωση της εταιρείας ή του νόμιμου εκπροσώπου 
της, από την οποία θα προκύπτει το χρονικό διάστημα 
απασχόλησης των ενδιαφερομένων υπηκόων τρίτων χωρών 
στην εταιρεία. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης ή 
επικυρωμένο αντίγραφο βιβλιαρίου υγείας. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

6. Καθορίζουμε τα απαιτούμενα δικαιολογητικά για την 
ανανέωση της άδειας διαμονής στα μέλη της οικογένειας 
των υπαγομένων στην παρ. 1, ως κατωτέρω: 

• Τρεις έγχρωμες φωτογραφίες 

• Ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δια¬ 
μονής. 

• Επικυρωμένο αντίγραφο της άδειας διαμονής του συ- 
ντηρούντος ή βεβαίωση ότι έχει υποβληθεί σχετική αίτη¬ 
ση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης ή 
επικυρωμένο αντίγραφο βιβλιαρίου υγείας. 

• Υπεύθυνη δήλωση ότι δεν έχει μεταβληθεί η οικογε¬ 
νειακή του κατάσταση. 

7. Όσοι υπήκοοι τρίτων χωρών έχουν άδεια διαμονής σε 
ισχύ, που χορηγήθηκε βάσει των διατάξεων του άρθρου 
35 παρ. 1 περ. ε του ν. 2910/2001, μπορούν να ανανεώσουν 
αυτήν, με βάση τις διατάξεις της παρούσας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΘ. ΝΑΚΟΣ Θ. ΜΠΑΚΟΓΙΑΝΝΗ 

ΑΠΑΣΧΟΛΗΣΗΣ ΚΑΙ 

ΑΝΑΠΤΥΞΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

Δ. ΣΙΟΥΦΑΣ Σ. ΤΣΙΤΟΥΡΙΔΗΣ 

- ♦ - 

( 2 ) 

Πολιτογράφηση Ομογενών Αλλοδαπών ΔΕΔΕ ΑΝΙΛΑ - 
ΑΝΝΑΣ συζ. ΠΕΤΡΑΚΗ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 43359/4014/19.5.2006 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 17.5.2005 αίτηση πολιτογράφησης της 
ομογενούς αλλοδαπής ΔΕΔΕ ΑΝΙΛΑ - ΑΝΝΑΣ, συζ. ΠΕΤΡΑ¬ 
ΚΗ, για την απόκτηση της Ελληνικής ιθαγένειας. 

2. Με την υπ’ αριθμ. Φ. 99754/2080/19.5.2006 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 5.1.2003 αίτηση πολιτογράφησης του 
ομογενούς αλλοδαπού ΤΣΑΚΙΡΙΔΗ ΘΕΟΔΩΡΟΥ - ΣΤΑΥΡΟΥ 
του ΑΝΤΩΝΙΟΥ - ΑΛΕΞΑΝΔΡΟΥ, για την απόκτηση της Ελ¬ 
ληνικής ιθαγένειας. 

3. Με την υπ' αριθμ. Φ. 101358/21460/05/19.5.2006 απόφαση 
του Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 22.7.2003 αίτηση πολιτογράφησης της 
ομογενούς αλλοδαπής ΤΑΜΠΑΚΟΓΛΟΥ ΒΑΡΒΑΡΑΣ συζ. ΣΠΥ¬ 
ΡΙΔΩΝΟΣ, για την απόκτηση της Ελληνικής ιθαγένειας. 

4. Με την υπ’ αριθμ. Φ. 101686/9795/19.5.2006 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 2.7.2004 αίτηση πολιτογράφησης του 
ομογενούς αλλοδαπού ΛΙΟΥΛΙΟΥ ΚΩΣΤΑ του ΒΑΓΓΕΛΗ, για 
την απόκτηση της Ελληνικής ιθαγένειας. 

5. Με την υπ' αριθμ. Φ. 102240/3294/19.5.2006 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 28.2.2003 αίτηση πολιτογράφησης της 
ομογενούς αλλοδαπής ΜΑΞΟΥΡΗ ΑΙΚΑΤΕΡΙΝΗ του ΓΕΩΡΓΙ¬ 
ΟΥ, για την απόκτηση της Ελληνικής ιθαγένειας. 

6. Με την υπ' αριθμ. Φ. 102920/1339/19.5.2006 απόφαση του 
Υφυπουργού Εσωτερικών, Δημ. Διοίκησης και Αποκ/σης, 
γίνεται δεκτή η από 15.4.2004 αίτηση πολιτογράφησης του 
ομογενούς αλλοδαπού ΣΤ ΑΜ ΑΤΙ ΔΗ ΔΗΜΗΤΡΙΟΥ του ΠΑΥ¬ 
ΛΟΥ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. 279018 (3) 

Έκταση εφαρμογής Κανονισμού Ασφαλίσεων του Οργα¬ 
νισμού Ελληνικών Γεωργικών Ασφαλίσεων (ΕΛ.Γ.Α.) - 
Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 2 του ν. 1790/1988 (ΦΕΚ Α 134), όπως 
αντικαταστάθηκε με την παράγραφο 1 του άρθρου 6 του 
ν. 2945/2001 (ΦΕΚ Α 223) και συμπληρώθηκε με την παρά¬ 
γραφο 1 του άρθρου 28 του ν. 3147/2003 (ΦΕΚ Α 135). 

β) Του άρθρου 3 του ν. 1790/1988 (ΦΕΚ Α 134), όπως 
αντικαταστάθηκε με την παράγραφο 2 του άρθρου 6 του 
ν. 2945/2001 (ΦΕΚ Α 223). 

γ) Της περίπτωσης β της παραγρ. 3 του άρθρου 7 του 
ν. 2945/2001 «Εθνικό σύστημα προστασίας της αγροτικής 
δραστηριότητας και άλλες ρυθμίσεις θεμάτων αρμοδιότη¬ 
τας του Υπουργείου Γεωργίας». 

δ) Του άρθρου 90 του Κώδικα Νομοθεσίας για τη Κυ¬ 
βέρνηση και τα Κυβερνητικά που κυρώθηκε με το άρθρο 
πρώτο του π.δ/τος 63/2005 (ΦΕΚ Α 98). 

2. Την υπ’ αριθμ. Υ1/10.3.2004 (ΦΕΚ Β 513) απόφαση του 
πρωθυπουργού, «Μεταβολή Τίτλων Υπουργείων και καθο¬ 
ρισμός της σειράς τάξης των Υπουργείων». 

3. Την υπ’ αριθμ. 15711/30.9.1998 (ΦΕΚ 1079) κοινή απόφαση 
Υφυπουργού Οικονομικών και Υπουργού Γ εωργίας, «Έγκριση 
Κανονισμού Ασφάλισης Φυτικής Παραγωγής από τον Οργα¬ 
νισμό Ελληνικών Γεωργικών Ασφαλίσεων», όπως ισχύει. 

4. Επειδή οι συνεχείς έντονες και υπερβολικές βροχο¬ 
πτώσεις του Φεβρουάριου, Μαρτίου, Απριλίου και αρχών 
του Μάίου 2006 προκάλεσαν σοβαρές ζημιές στη φυτική 
παραγωγή των αγροτικών καλλιεργειών της χώρας που 
κατά το άρθρο 4 παρ. 3 του Κανονισμού του ΕΛΓΑ δεν 
καλύπτονται ασφαλιστικά, διότι σημειώθηκαν προ της 15ης 
Μάίου και κατά τη διάταξη του άρθρου 7 παρ. 3 εδάφ. Β 
με κοινή απόφαση των Υπουργών Οικονομίας και Οικονο¬ 
μικών και Αγροτικής Ανάπτυξης και Τροφίμων μπορούν να 
καλυφθούν και κίνδυνοι που δεν ασφαλίζονται άμεσα από 
τον Κανονισμό του ΕΛΓΑ, στους οποίους συγκαταλέγεται 
και το ανωτέρω αίτιο των ζημιών που τις προκάλεσε. 

5. Επειδή ο «ΟΑΣΙΣ» δεν προέβη στη σύνταξη της ανα- 
λογιστικής μελέτης που οριζόταν από τις διατάξεις της 
περίπτωσης β της παραγρ. 3 του άρθρου 7 του ν. 2945/2001, 
λόγω ελλείψεως εξειδικευμένου προσωπικού προσάγεται 
σχετική μελέτη του ΕΛ.Γ.Α. ως προς το ύψος της δαπάνης 
και τον τρόπο κάλυψής του, ύστερα από σχετική παραγγε¬ 
λία του Υπουργού Αγροτικής Ανάπτυξης και Τροφίμων. 

6. Επειδή οι λόγω των συνεχών, έντονων και υπερβολι¬ 
κών βροχοπτώσεων ζημίες σημειώθηκαν με τη μορφή α) 
της καρπόπτωσης των αμυγδάλων, αχλαδιών, δαμάσκηνων, 
βερίκοκων και ροδάκινων, β) της κακής γονιμοποίησης των 
αμυγδάλων, των αχλαδιών, των βερίκοκων, των δαμάσκη¬ 
νων, των κερασιών, των μήλων και των ακτινιδίων, γ) της εμ¬ 
φάνισης σοβαρών προβλημάτων κατά το φύτρωμα και της 
ανάγκης της επανασποράς του βαμβακιού, των σακχαρό- 
τευτλων και των σιτηρών, δ) της οψίμησης της παραγωγής 
των πεπονοειδών, της μειωμένης παραγωγής της φράουλας, 
της μειωμένης ανθοφορίας των μήλων, της μικροκαρπίας 
των πορτοκαλιών ποικιλίας «ναΐοηοία» και των εντομολο¬ 
γικών προσβολών των σιτηρών και ε) των παγετών κατά 
τους πρώτους μήνες του χειμώνα του 2006, που σε συνδυ¬ 
ασμό με τις ανωτέρω συνεχείς, έντονες και υπερβολικές 
βροχοπτώσεις συνέβαλαν σοβαρά στη μειωμένη απόδοση 
σε παραγωγή όλων των ανωτέρω καλλιεργούμενων ειδών 
φυλλοβόλων καρποφόρων δένδρων και φυτών . 

7. Συνυποβάλλεται η συνημμένη αναλογιστική μελέτη, 
αποφασίζουμε: 

1. Την κατ’ εξαίρεση και μόνο για την καλλιεργητική περί¬ 
οδο 2006 ασφαλιστική κάλυψη από τον ΕΛ.Γ.Α των ζημιών 
που προκλήθηκαν από παγετούς και συνεχείς έντονες και 
υπερβολικές βροχοπτώσεις κατά το χειμώνα και το πρώτο 
τετράμηνο του έτους 2006 (1.1 έως 30.4.2006) στα ανωτέρω 
είδη αγροτικών καλλιεργειών από τα αναφερόμενα στην 
ανωτέρω παρ. 6 αίτια με στοιχεία α-ε. 

2. Το ύψος της δαπάνης που θα προκληθεί από την 
εφαρμογή της απόφασης αυτής σύμφωνα με την ανωτέ¬ 
ρω μελέτη και εισήγηση του ΕΛ.Γ.Α. ανέρχεται στο ποσό 
των 54.692.050,00 Ευρώ και θα καλυφθεί από τον Κ.Λ. 67 
ασφαλιστικές αποζημιώσεις προϋπολογισμού του ΕΛ.Γ.Α., 
ύψους 220.000.000,00 Ευρώ. 


3. Με την απόφαση του Δ.Σ. του ΕΛ.Γ.Α. καθορίζεται κάθε 
αναγκαία λεπτομέρεια για την εφαρμογή της απόφασης 
αυτής. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 29 Μάίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 216869 (4) 

Τροποποίηση της υπ’ αριθμ. 586/130492/11.8.2004 (ΦΕΚ 
1298Β/24.8.2004) κοινής απόφασης των Υπουργών Εσω¬ 
τερικών, Δημόσιας Διοίκησης και Αποκέντρωσης, Οικο¬ 
νομίας και Οικονομικών, Αγροτικής Ανάπτυξης και Τρο¬ 
φίμων, για την εφαρμογή του μέτρου 3.2 «Βιολογική 
Κτηνοτροφία» του Άξονα 3 «Γεωργοπεριβαλλοντικά μέ¬ 
τρα» του Εγγράφου Προγραμματισμού Αγροτικής Ανά¬ 
πτυξης (Ε.Π.Α.Α.) 2000-2006 -Κανονισμός (Ε.Κ.)1257/1999 
του Συμβουλίου για τη στήριξη της αγροτικής ανάπτυ¬ 
ξης από το Ευρωπαϊκό Γεωργικό Ταμείο Προσανατολι¬ 
σμού και Εγγυήσεων (ΕΓΤΠΕ) - Τμήμα Εγγυήσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2, 3 του ν. 1338/1983 «Εφαρμο¬ 
γή του Κοινοτικού Δικαίου» (34 Α') όπως τροποποιήθηκε 
από το άρθρο 6 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (70 Α') και του άρθρου 
3 του ν. 1338/1983 όπως αντικαταστάθηκε από το άρθρο 5 
του ν. 1892/1990 για τον εκσυγχρονισμό και την ανάπτυξη 
και άλλες διατάξεις (101 Α'), 

β) του άρθρου 39 παρ. 10 του ν. 2065/1992 (113 Α') «Ανα¬ 
μόρφωση της άμεσης φορολογίας και άλλες διατάξεις», 
γ) του άρθρου 22 παρ. 3 του ν. 2362/1995 (247 Α') «περί 
Δημοσίου Λογιστικού Ελέγχου των δαπανών του Κράτους 
και άλλες διατάξεις», 

δ) του άρθρου 29 του ν. 3147/135 Α' ρύθμιση θεμάτων 
αγροτικής γης, επίλυση ζητημάτων αποκατασταθέντων 
κτηνοτροφών και άλλες διατάξεις, 
ε) του άρθρου 22 παρ. 3 του ν. 992/1979 «περί οργανώ- 
σεως των διοικητικών Υπηρεσιών για την εφαρμογή της 
Συνθήκης προσχωρήσεως της Ελλάδος στις Ευρωπαϊκές 
Κοινότητες και ρυθμίσεις συναφών θεσμικών και οργανω¬ 
τικών θεμάτων» (ΦΕΚ Α280/79), 
στ) του άρθρου 14 παρ. 4 του ν. 2637/1998 (200 Α') 
όπως τροποποιήθηκε από τους Νόμους 2732/1999 (154 Α') 
2945/2001 (223 Α') 3147/2003 (135 Α') και 3170/2003/Α, 
ζ) του άρθρου 90 του κώδικα Νομοθεσίας για την Κυβέρ¬ 
νηση και τα Κυβερνητικά Όργανα που τέθηκε σε ισχύ με το 
άρθρο πρώτο του υπ’αριθ.63/2005 προεδρικού διατάγματος 
«Κωδικοποίηση της Νομοθεσίας για την Κυβέρνηση και τα 
Κυβερνητικά Όργανα» (98 Α'). 

2. Το ν.δ. 131/1974 (320 Α') «περί παροχής οικονομικών ενι¬ 
σχύσεων στη γεωργική δασική, κτηνοτροφική και αλιευτική 
παραγωγή», όπως τροποποιήθηκε από τους Νόμους 1409/1983 
(199 Α'), ν. 2512/1997 (138 Α'), ν. 2945/2001 (223 Α'). 

3. Το π.δ. 81 (Α 57) «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών». 

4. Τον Κανονισμό (ΕΚ) αριθ. 1257/1999 του Συμβουλίου για 
την στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓΤΠΕ) 
και για την τροποποίηση και κατάργηση ορισμένων κανο¬ 
νισμών, όπως ισχύει. 

5. Τον Καν.817/2004 σχετικά με τους λεπτομερείς κανό¬ 
νες εφαρμογής του Κανονισμού (ΕΚ) αριθ. 1257/1999 του 
Συμβουλίου για την στήριξη της αγροτικής ανάπτυξης από 
το Ευρωπαϊκό Γεωργικό Ταμείο Προσανατολισμού και Εγ¬ 
γυήσεων», όπως ισχύει. 

6. Τον Καν.(ΕΚ) 1260/1999 του Συμβουλίου «περί γενικών 
διατάξεων για τα διαρθρωτικά ταμεία», όπως ισχύει. 

7. Τον Καν. (ΕΟΚ)3508/1992 «για τη θέσπιση Ολοκληρωμέ¬ 
νου Συστήματος Διαχείρισης και Ελέγχου σχετικά με ορι¬ 
σμένα καθεστώτα κοινοτικών ενισχύσεων», όπως τροποποι¬ 
ήθηκε από τον Καν.(ΕΚ) 1036/1999 και τον Καν.(ΕΚ)1593/2000 
και όπως αντικαταστάθηκε από τον Καν.(ΕΚ) 1782/2003. 

8. Τον Καν. (ΕΚ) 2419/2001 όπως αντικαταστάθηκε με τον 
Καν.(ΕΚ)796/2004 για «τη θέσπιση λεπτομερών κανόνων 
εφαρμογής του ολοκληρωμένου συστήματος διαχείρισης 
και ελέγχου για ορισμένα καθεστώτα κοινοτικών ενισχύσε¬ 
ων που θεσπίστηκαν με τον Καν.(ΕΟΚ)3508/1992». 

9. Τον Καν. (ΕΚ)1782/2003 του Συμβουλίου για «τη θέσπιση 
κοινών κανόνων για τα καθεστώτα άμεσης στήριξης στα 
πλαίσια της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς και 
για την τροποποίηση των κανονισμών (ΕΟΚ) 2019/1993, (ΕΚ) 
1452/2001, (ΕΚ) 1453/2001, (ΕΚ) 1454/2001, (ΕΚ) 1868/1994, (ΕΚ) 
1251/1999, (ΕΚ) 1254/1999, (ΕΚ) 1673/2000, (ΕΟΚ)2358/1971 και 
(ΕΚ) 2529/2001». 

10. Την υπ’ αριθμ. 640/141102/1.12.2005 (ΦΕΚ1754 Β/14.12.2005) 
κοινή υπουργική απόφαση «περί διαδικασίας και τρόπου 
πληρωμής και ελέγχου των αγροπεριβαλλοντικών μέτρων 
του Εγγράφου Προγραμματισμού Αγροτικής Ανάπτυξης 
(Ε.Π.Α.Α.) 2000-2006 - Καν. (ΕΚ)1257/1999 όπως τροποποιή¬ 
θηκε με τον Καν. (ΕΚ)1783/2003». 

11. Την υπ’ αριθμ. Ε(2000) 2733/27.9.2000 απόφαση της 
Ευρωπαϊκής Επιτροπής, περί εγκρίσεως του Εγγράφου 
Προγραμματισμού Αγροτικής Ανάπτυξης (ΕΠΑΑ) για την 
Ελλάδα, το οποίο καλύπτει την περίοδο προγραμματισμού 
2000-2006, όπως έχει τροποποιηθεί με την υπ’ αριθμ. Ε(2003) 
3139/22.8.2003 και την υπ' αριθμ. Ε(2005) 1690/31.5.2005 από¬ 
φαση της Ευρωπαϊκής Επιτροπής. 

12. Την υπ’ αριθμ. ΔΙΔΚ/Φ. 1/2/6139/23.3.2004 (Β'527) από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης». 

13. Την υπ’ αριθμ. 37930/ΔΙΟΕ1264/14.10.2005 (Β' 519) από¬ 
φασης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», όπως ισχύει. 

14. Τα υπ’ αριθμ. 04501/15.2.2005, 30336/30.11.2005 και 
000014/3.1.2006 έγγραφα της Επιτροπής για τη γνωστοποί¬ 
ηση της τροποποίησης του ΕΠΑΑ τα οποία δεν χρειάζονται 
απόφαση της Επιτροπής. 

15. Το γεγονός ότι από τις διατάξεις της παρούσας δεν 
προκαλείται επιπλέον δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Τροποποιούμε την υπ’ αριθμ. 586/130492/11.8.2004 κοινή 
απόφαση των Υπουργών Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών, Αγροτικής 
Ανάπτυξης και Τροφίμων για την εφαρμογή του μέτρου 3.2 


«Βιολογική Κτηνοτροφία» του Άξονα 3 «Γεωργοπεριβαλλο- 
ντικά μέτρα» του Εγγράφου Προγραμματισμού Αγροτικής 
Ανάπτυξης (Ε.Π.Α.Α.) 2000-2006 - Κανονισμός (ΕΚ.) 1257/1999 
του Συμβουλίου για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Προσανατολισμού και 
Εγγυήσεων (ΕΓΤΠΕ) - Τμήμα Εγγυήσεων, όπως ορίζεται στα 
άρθρα της παρούσας που ακολουθούν: 

Άρθρο 2 

Όπου στα άρθρα και στο παράρτημα της 586/ 130492/ 
11.8.2004 κοινής υπουργικής απόφασης αναφέρεται ο όρος 
«ΜΖΚ: Μονάδες Ζωικού Κεφαλαίου», ο όρος αυτός αντικα¬ 
θίσταται από τον όρο «ΜΜΖ: Μονάδες Μεγάλων Ζώων». 

Άρθρο 3 

Το άρθρο 4 «Δικαιούχοι» αντικαθίσταται ως εξής: 

«1. Δικαιούχοι του προγράμματος μπορούν να κριθούν 
φυσικά ή και νομικά πρόσωπα εφόσον πληρούν τις ακό¬ 
λουθες προϋποθέσεις: 

Α. Τα φυσικά πρόσωπα, που είναι νόμιμοι κάτοχοι γεωργικής 
εκμετάλλευσης και είναι υπεύθυνα για τη διαχείρισή της. 

Β. Τα νομικά πρόσωπα εφόσον: 

α) Έχουν νομική προσωπικότητα, όπως η έννοια αυτή 
ορίζεται στο Εμπορικό Δίκαιο. 

β) Από τη συστατική πράξη προκύπτει ότι η κύρια δρα- 
στηριότητά τους είναι η άσκηση της γεωργίας. Ως γεωργία 
νοείται πλην της πρωτογενούς γεωργικής παραγωγής και η 
διακίνηση, μεταφορά, τυποποίηση, συσκευασία, αποθήκευ¬ 
ση, μεταποίηση, χονδρική και λιανική πώληση αποκλειστικά 
των προϊόντων που παράγει η εκμετάλλευση. 

γ) Είναι κάτοχοι γεωργικής εκμετάλλευσης από την αξιοποί¬ 
ηση της οποίας αντλούν τουλάχιστον το 50% των συνολικών 
τους εισοδημάτων. 

Γ. Ιερές Μονές του Αγίου Όρους λόγω του ιδιόμορφου 
καθεστώτος που επικρατεί εκεί. 

2. Οι βοσκότοποι της εκμετάλλευσης πρέπει να βρίσκο¬ 
νται εντός των ορίων του Νομού που βρίσκεται η έδρα 
της εκμετάλλευσης και των όμορών του, εξαιρουμένων 
των μετακινούμενων κτηνοτροφών. Επίσης οι βοσκότοποι 
πρέπει να βρίσκονται σε τέτοια απόσταση ώστε να είναι 
δυνατή η πρόσβαση των ζώων την περίοδο βοσκής. Οι 
δικαιούχοι θα πρέπει να κατέχουν νόμιμα την κυριότητα 
ή τη χρήση βοσκοτόπων που δηλώνουν ότι αξιοποιούν. 
Σε περίπτωση ενοικίασης εγκαταστάσεων ή ιδιόκτητων 
βοσκοτόπων, η διάρκεια της χρήσης πρέπει να είναι του¬ 
λάχιστον για πέντε χρόνια. Σε περίπτωση χρήσης κοινό¬ 
χρηστων (κοινοτικών ή δημοτικών) βοσκοτόπων γίνονται 
δεκτά παραχωρητήρια/βεβαιώσεις διάρκειας ενός έτους, 
τα οποία όμως πρέπει να ανανεώνονται για κάθε έτος της 
πενταετίας υποχρεωτικής παραμονής στο πρόγραμμα για 
τον ίδιο αριθμό στρεμμάτων που δηλώθηκαν εξ αρχής, με 
ευθύνη του δικαιούχου.» 

Άρθρο 4 

Στο άρθρο 5 «Υποχρεώσεις δικαιούχων» η δέκατη περί¬ 
πτωση αντικαθίσταται ως εξής: «Τηρούν σε κάθε περίπτωση 
τις διατάξεις της εθνικής και κοινοτικής νομοθεσίας, να 
δέχονται και να διευκολύνουν την πραγματοποίηση των 
αναγκαίων ελέγχων από τα εντεταλμένα εθνικά και κοι¬ 
νοτικά όργανα, ιδιαίτερα σε απομονωμένες δυσπρόσιτες 
περιοχές.» 

Άρθρο 5 

Στο άρθρο 7 «Συσσώρευση δεσμεύσεων» το δεύτερο εδά¬ 
φιο της πρώτης παραγράφου αντικαθίσταται ως εξής: 

«Συγκεκριμένα το πρόγραμμα της Βιολογικής Κτηνοτρο¬ 
φίας είναι συμπληρωματικό των προγραμμάτων α) της 
Βιολογικής Γεωργίας, β) των Απειλούμενων με εγκατάλει¬ 
ψη φυλών αγροτικών ζώων, γ) της Εκτατικοποίησης της 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8987 


Κτηνοτροφίας και δ) της Ανακατασκευής αναβαθμίδων σε 
επικλινείς εκτάσεις για την προστασία των εδαφών από 
τη διάβρωση.» 

Άρθρο 6 

Στο άρθρο 8 «Προϋπολογισμός» τα δύο τελευταία εδάφια 
αντικαθίστανται ως εξής: «Το ποσοστό από τη δημόσια δα¬ 
πάνη έκαστου οικονομικού έτους που καλύπτει η κοινοτική 
χρηματοδότηση προκύπτει από τον ισχύοντα χρηματοδο¬ 
τικό πίνακα του Ε.Π.Α.Α. Το ετήσιο ύψος δαπανών και το 
ποσό χρηματοδότησης του ΕΛΕΓΕΠ καθορίζεται με κοινή 
απόφαση των Υπουργών Οικονομίας και Οικονομικών και 
Αγροτικής Ανάπτυξης και Τροφίμων.» 

Άρθρο 7 

Το άρθρο 10 «Διαδικασία ένταξης» τροποποιείται στις 
παρακάτω παραγράφους: 

1. Στην παράγραφο 3 «Υποβολή φακέλων υποψηφιότητας» 
μετά το σημείο 2 προστίθεται σημείο 3 που έχει ως εξής: 
«Σε περίπτωση που η εκμετάλλευση του υποψήφιου δικαι¬ 
ούχου εκτείνεται σε περισσότερες από μία Νομαρχιακές 
Αυτοδιοικήσεις, τότε ο φάκελος υποψηφιότητας υποβάλ¬ 
λεται στη Δ/νση Αγροτικής Ανάπτυξης/Γεωργίας της Ν. Α. 
όπου υποβάλλεται και η αίτηση - δήλωση ΟΣΔΕ. 

2. Στην παράγραφο 4 «Προενταξιακός έλεγχος». 

1) το πρώτο εδάφιο αντικαθίσταται ως εξής: Ο πρόενταξια- 
κός έλεγχος, ο οποίος διακρίνεται σε διοικητικό και επιτόπιο, 
διενεργείται από τον ελεγκτή/-ές του προγράμματος που έχει 
ορίσει ο προϊστάμενος της Δ.Α.Α., εντός χρονικού διαστήμα¬ 
τος που θα καθοριστεί στην υπουργική απόφαση. Οι υπάλ¬ 
ληλοι που διενεργούν τον επιτόπιο έλεγχο είναι διαφορετικοί 
από αυτούς που διενεργούν τον διοικητικό έλεγχο, 

2) στον τίτλο «Πληρότητα του φακέλου» το τελευταίο 
εδάφιο αντικαθίσταται ως εξής: Εφόσον η συμπλήρωση 
των φακέλων δεν πραγματοποιηθεί εντός 10 εργασίμων 
ημερών από τη λήψη της ανωτέρω έγγραφης ειδοποίησης 
ο φάκελος απορρίπτεται, 

3) το τελευταίο εδάφιο του σημείου β. «Επιτόπιος έλεγ¬ 
χος» αντικαθίσταται ως εξής: Μετά την ολοκλήρωση του 
ελέγχου συμπληρώνονται τα σχετικά υποδείγματα της 
υπουργικής απόφασης. 

3. Η παράγραφος 5 «Αξιολόγηση» αντικαθίσταται ως εξής: 
«Η αξιολόγηση πραγματοποιείται από Γεωτεχνικό ή Γεω¬ 
τεχνικούς που ορίζονται από τον προϊστάμενο της Δ/νσης 
Αγροτικής Ανάπτυξης της οικείας Ν.Α. και πρέπει να έχει 
ολοκληρωθεί το αργότερο σε τριάντα (30) εργάσιμες ημέρες 
από την καταληκτική ημερομηνία υποβολής των φακέλων ή 
την ημερομηνία συμπλήρωσης του φακέλου σε περίπτωση 
μη πληρότητας και συνοδεύεται με το αντίστοιχο πρακτικό. 
Η αξιολόγηση πραγματοποιείται με βάση τα στοιχεία ελέγ¬ 
χου και τα κριτήρια επιλεξιμότητας και αξιολόγησης»· 

4. Στην παράγραφο 6 «Δεύτερη Αξιολόγηση-Γνωμοδοτική 
Επιτροπή» το τελευταίο εδάφιο αντικαθίσταται ως εξής: 
Το έργο της Γνωμοδοτικής Επιτροπής θα πρέπει να έχει 
ολοκληρωθεί το αργότερο σε δέκα (10) εργάσιμες ημέρες 
από την ημερομηνία περάτωσης της αξιολόγησης κατά 
περίπτωση. 

5. Στην παράγραφο 7 «Δημοσιοποίηση των πινάκων» το 
πρώτο εδάφιο αντικαθίσταται ως εξής: «Το πρακτικό με τις 
καταστάσεις των υποψηφίων δικαιούχων με τη σαφή ένδειξη 
ότι η οριστική τους κρίση θα γίνει με βάση τις διαδικασίες 
των παρ. 8 και 9 του παρόντος άρθρου, καθώς και οι κατα¬ 
στάσεις των απορριπτόμενων, δημοσιοποιούνται με ευθύνη 
της αντίστοιχης Δ/νσης Αγροτικής Ανάπτυξης στην τοπική 
κοινωνία (ΜΜΕ, θυροκόλληση για δέκα (10) εργάσιμες ημέρες 
στα Δημοτικά και Κοινοτικά καταστήματα κλπ.).» 

6. Στην παράγραφο 8 «Υποβολή ενστάσεων» 

1) το πρώτο εδάφιο αντικαθίσταται ως εξής: «Οι ενδιαφε¬ 
ρόμενοι ή κάθε τρίτος που έχει έννομο συμφέρον μπορεί 


εντός (10) δέκα εργασίμων ημερών από την ημερομηνία της 
πρώτης δημοσιοποίησης των καταστάσεων, να υποβάλλει 
ένσταση κατά της εισήγησης της Γνωμοδοτικής Επιτροπής, 
αναφέροντας σε αυτή τους λόγους και προσκομίζοντας τα 
απαραίτητα στοιχεία τεκμηρίωσης της ένστασης, 

2) το τελευταίο εδάφιο αντικαθίσταται ως εξής: Οι εν 
λόγω επιτροπές γνωμοδοτούν επί των ενστάσεων που τυ¬ 
χόν έχουν υποβληθεί εντός (10) δέκα το πολύ εργασίμων 
ημερών από την λήξη της περιόδου υποβολής ενστάσεων 
και τα αποτελέσματα, τα οποία είναι οριστικά, κοινοποιού¬ 
νται στις αντίστοιχες Δ/νσεις Αγροτικής Ανάπτυξης. 

7. Η παράγραφος 9 «Ενταξη-Απόρριψη» αντικαθίσταται ως 
εξής: «Με ευθύνη του αρμόδιου Διευθυντή Αγροτικής Ανά¬ 
πτυξης καταρτίζεται ο τελικός πίνακας δικαιούχων προς 
ένταξη και απορριπτόμενων, σύμφωνα με την εισήγηση της 
γνωμοδοτικής επιτροπής και την εισήγηση της επιτροπής 
που εξέτασε τις προσφυγές. Ο πίνακας μαζί με τα πρακτι¬ 
κά των ως άνω επιτροπών και την έκθεση προενταξιακών 
ελέγχων αποστέλλεται με εισηγητικό σημείωμα στη Δ/νση 
Χωροταξίας και Προστασίας Περιβάλλοντος. Η ένταξη ή 
απόρριψη γίνεται με εισήγηση της Δ/νσης Χωροταξίας και 
Προστασίας Περιβάλλοντος εντός δεκαπέντε (15) εργάσι¬ 
μων ημερών και έκδοση σχετικής υπουργικής απόφασης. 
Η εν λόγω απόφαση, μετά την υπογραφή της, διαβιβάζεται 
στις αρμόδιες Δ/νσεις Αγροτικής Ανάπτυξης, οι οποίες προ¬ 
βαίνουν στην κοινοποίησή της προς τους ενδιαφερομένους, 
προκειμένου να υπογραφούν οι συμβάσεις. 

Με την ίδια απόφαση θα κατανέμονται όταν κρίνεται 
απαραίτητο και οι αντίστοιχες ΜΜΖ στις Ν.Α.». 

8. Στην παράγραφο 10 «Σύμβαση» το πρώτο εδάφιο αντι¬ 
καθίσταται ως εξής: «Οι ενδιαφερόμενοι, οι οποίοι περιλαμ¬ 
βάνονται στην υπουργική απόφαση Ένταξης προσέρχονται 
στην αρμόδια Δ/νση Αγροτικής Ανάπτυξης εντός 10 εργάσι¬ 
μων ημερών από την ημερομηνία λήψης της κοινοποίησης 
της απόφασης η οποία γίνεται εγγράφως και πιστοποιείται 
με αποδεικτικό παραλαβής για να υπογράψουν τη σχετι¬ 
κή σύμβαση. Η υπουργική απόφαση «Ενταξης-Απόρριψης» 
κοινοποιείται παράλληλα και στους δήμους για θυροκόλ¬ 
ληση.» 

Άρθρο 8 

Το άρθρο 12 «Ελεγχοι και πληρωμές» αντικαθίσταται ως 
εξής: 

«Οι διοικητικοί και επιτόπιοι έλεγχοι που πραγματοποι¬ 
ούνται τόσο σε πρωτοβάθμιο επίπεδο όσο και σε δευτε¬ 
ροβάθμιο επίπεδο, με σκοπό τη διασφάλιση / επαλήθευση 
των προϋποθέσεων χορήγησης της ενίσχυσης, καθώς και 
η διαδικασία πληρωμής, καθορίζονται στην υπ’ αριθμ. 640/ 
14102/1.12.2005 κοινή απόφαση Υπουργών Γεωργίας, Οικο¬ 
νομικών και Εσωτερικών Δ.Δ. και Αποκέντρωσης.» 

Άρθρο 9 

1. Στο άρθρο 13 «Ενισχύσεις» προστίθεται τελευταίο εδά¬ 
φιο ως εξής: 

Οι πληρωμές που θα πραγματοποιούνται από 1.1.2007 θα 
γίνονται με τις τιμές που αναγράφονται στον παρακάτω 
πίνακα ενισχύσεων. 


ΕΙΔΟΣ ΖΩΩΝ 

ΚΑΤΗΓΟΡΙΑ ΖΩΩΝ 

ΕΝΙΣΧΥΣΗ 

(ΕΥΡΩ/ΜΖΚ) 

Α. ΒΟΟΕΙΔΗ 

1. Αγελάδες γαλακτοπαρα¬ 
γωγής 

68,80 

2 α . Αγελάδες κρεατοπαρα- 
γωγής (θηλάζουσες) 

68,50 

3. Μοσχάρια ηλικ. άνω των 6 
μηνών και ως 24 μηνών 

250,00 

4. Μοσχίδες ηλικ. άνω των 6 
μηνών και ως 24 μηνών 

279,60 

Β. ΠΡΟΒΑΤΑ/ 
ΑΙΓΕΣ 

1. Προβατίνες ή / και αίγες 

235,80 

Γ. ΧΟΙΡΟΙ 

1. Χοιρομητέρες (με τα πα- 
ράγωγα τους) 

549,62 

Επισημαίνεται ότι οι ετήσιες οικονομικές ενισχύσεις που 
καταβάλλονται σε κάθε δικαιούχο για το σύνολο των γεωργο- 
περιβαλλοντικών προγραμμάτων δεν πρέπει να υπερβαίνουν 
τα ποσά των 900 ευρώ/εκτάριο για τις ειδικευμένες πολυετείς 
καλλιέργειες, τα 600 ευρώ/εκτάριο για τις ετήσιες καλλιέργει¬ 
ες και τα 450 ευρώ/εκτάριο για άλλες χρήσεις γης, σύμφωνα 

με το παράρτημα του Καν.(ΕΚ) 1257/1999. 



2. Μετά το άρθρο 13 προστίθεται νέο άρθρο 13 α που 
έχει ως εξής: 


Άρθρο 13α 

Ενισχύσεις δικαιούχων που εντάσσονται παράλληλα στο 
Μέτρο 6.1 «Καθεστώς ενίσχυσης για τη συμμετοχή των γε¬ 
ωργών στην παραγωγή βιολογικών προϊόντων στα πλαίσια 
του Καν.(ΕΟΚ)2092/1991». 

1. Με την υπ’ αριθμ. 0(2005)1690/31.5.2005 απόφαση της 
Ε.Ε. εγκρίθηκαν τα μέτρα 6.1 και 6.2 στα πλαίσια του Άξονα 
6 (Ποιότητα Τροφίμων) του Εγγράφου Προγραμματισμού 
Αγροτικής Ανάπτυξης 2000-2006 για την προώθηση της 
εφαρμογής των μέτρων που αφορούν την ποιότητα των 
τροφίμων. 

2. Σύμφωνα με το άρθρο 22 του Καν.(ΕΚ)817/2004, όταν 
ένα έγγραφο προγραμματισμού αγροτικής ανάπτυξης προ¬ 
βλέπει στήριξη σε συγκεκριμένο προϊόν βάσει του άρθρου 
24β του Καν.(ΕΚ) 1257/1999 για τη συμμετοχή στο καθεστώς 
ποιότητας που προβλέπεται από τον Καν.(ΕΟΚ) 2092/1991 
του Συμβουλίου, τα σταθερά κόστη που προκύπτουν από 
τη συμμετοχή στο εν λόγω καθεστώς ποιότητας δεν μπορεί 
πλέον να λαμβάνονται υπόψη στον υπολογισμό του ύψους 
της ενίσχυσης στο πλαίσιο γεωργοπεριβαλλοντικού μέτρου 
που αποσκοπεί στη στήριξη της βιολογικής γεωργίας για το 
ίδιο αυτό προϊόν. Ως «σταθερά κόστη» του άρθρου 24γ του 
Καν.(ΕΚ)1257/1999, νοούνται οι δαπάνες τις οποίες συνεπάγε¬ 
ται η ένταξη σε καθεστώς ποιότητας και η ετήσια εισφορά 
συμμετοχής στο καθεστώς αυτό, συμπεριλαμβανομένων, 
κατά περίπτωση, των δαπανών ελέγχου που συνδέονται με 
την τήρηση των προδιαγραφών. 

3. Η ετήσια εισφορά συμμετοχής στο καθεστώς παραγω¬ 
γής γεωργικών προϊόντων με βιολογικό τρόπο, περιλαμβάνει 
το ετήσιο κόστος των υπηρεσιών ελέγχου και πιστοποίησης, 
το οποίο μπορεί να περιλαμβάνει: 

α) Τη σύμβαση ελέγχου του παραγωγού με έναν από τους 
Οργανισμούς Ελέγχου και την ένταξή του στο σύστημα 
Ελέγχου, 

β) τις επισκέψεις ελέγχου (καν.(ΕΟΚ)2092/91, Παρ. III, Γενι¬ 
κές Διατάξεις, σημείο 5), 

γ) τη χορήγηση εγγράφων πιστοποίησης συμμόρφωσης 
του παραγωγού, 

δ) τη σύνταξη ετήσιας έκθεσης και σχεδίου εκτροφής. 
Σημειώνεται ότι το κόστος για τη σύνταξη του σχεδίου 
εκτροφής το οποίο περιλαμβάνεται στο ετήσιο κόστος των 
υπηρεσιών ελέγχου και πιστοποίησης είναι διαφορετικό από 
το κόστος για την σύνταξη του σχεδίου περιβαλλοντικής 
διαχείρισης από τον Γεωτεχνικό Σύμβουλο (άρθρο 14, υπ’ 
αριθμ. 586/130492/11.8.2004 κοινή υπουργική απόφαση), 

ε) το κόστος δειγματοληψιών και αναλύσεων που προ¬ 
κύπτουν από τις επισκέψεις ελέγχου στο πλαίσιο του Καν. 
(ΕΟΚ) 2092/1991, 

στ) τη χορήγηση διαφόρων άλλων πιστοποιητικών. 

4. Επομένως, γεωργοί οι οποίοι επιθυμούν να ενταχθούν 
στο «καθεστώς ενίσχυσης για τη συμμετοχή των γεωργών 
στην παραγωγή βιολογικών προϊόντων στα πλαίσια του Καν. 
(ΕΟΚ) 2092/1991 (μέτρο 6.1)», ενώ είναι ήδη δικαιούχοι ή νέοι 
υποψήφιοι των μέτρων. 


3.1 «Βιολογική Γεωργία» και 3.2 «Βιολογική Κτηνοτροφία» 
του Άξονα 3 «Γεωργοπεριβαλλοντικά μέτρα» του Ε.Π.Α.Α., 
δύνανται να ενταχθούν σε αυτό υπό τον όρο ότι από τις 
ενισχύσεις των μέτρων 3.1 και 3.2 θα αφαιρούνται τα στα¬ 
θερά κόστη που ελήφθησαν υπόψη για τον υπολογισμό της 
ενίσχυσης του μέτρου 6.1. 

Πιο συγκεκριμένα, σε ότι αφορά το μέτρο 3.2 «Βιολογική 
Κτηνοτροφία» οι οικονομικές ενισχύσεις: 

α) Για τους παλαιούς δικαιούχους, οι οποίοι υπέγραψαν 
σύμβαση βάσει της υπ’ αριθμ. 101664/2784/28.9.2001 υπουρ¬ 
γικής απόφασης όπως τροποποιείται και ισχύει και εντάσ¬ 
σονται και στο μέτρο 6.1 θα είναι οι εξής: 


ΑΙΓΕΣ Ή/ΚΑΙ ΠΡΟΒΑΤΑ 


Οικ. Ευαίσθ. €/ΜΜΖ 

Λοιπές περιοχές €/ΜΜΖ 

213,99 

207,38 

ΑΓΕΛΑΔΕΣ ΚΡΕΟΠΑΡΑΓΩΓΗΣ (ΘΗΛΑΖΟΥΣΕΣ) 

Οικ, Ευαίσθ. €/ΜΜΖ 

Λοιπές περιοχές €/ΜΜΖ 

65,77 

63,47 

ΜΟΣΧΙΔΕΣ (ΗΛΙΚΙΑΣ ΑΝΩ ΤΩΝ 6 ΜΗΝΩΝ) 

Οικ. Ευαίσθ. περιοχές €/ΜΜΖ 

Λοιπές περιοχές €/ΜΜΖ 

176,02 

170,41 

ΑΡΣΕΝΙΚΑ ΜΟΣΧΑΡΙΑ (ΗΛΙΚΙΑΣ ΑΝΩ ΤΩΝ 6 ΜΗΝΩΝ) 

Οικ. Ευαίσθ. περιοχές €/ΜΜΖ 

Λοιπές περιοχές €/ΜΜΖ 

205,72 

199,24 

ΑΓΕΛΑΔΕΣ ΓΑΛΑΚΤΟΠΑΡΑΓΩΓΗΣ 

Οικ. Ευαίσθ. περιοχές €/ΜΜΖ 

Λοιπές περιοχές €/ΜΜΖ 

22,01 

20,49 


β) Οι οικονομικές ενισχύσεις για τους δικαιούχους 
οι οποίοι υπέγραψαν σύμβαση βάσει της υπ' αριθμ. 
586/130492/11.8.2004 κοινής υπουργικής απόφασης και επι¬ 
θυμούν να ενταχθούν και στο μέτρο 6.1 θα είναι οι εξής: 


ΚΑΤΗΓΟΡΙΑ ΖΩΩΝ 

ΕΝΙΣΧΥΣΗ 

(€/ΜΜΖ) 

ΑΓΕΛΑΔΕΣ ΓΑΛΑΚΤΟΠΑΡΑΓΩΓΗΣ 

36,04 

ΑΓΕΛΑΔΕΣ ΚΡΕΑΤΟΠΑΡΑΓΩΓΗΣ 
(ΘΗΛΑΖΟΥΣΕΣ) 

52 

ΜΟΣΧΑΡΙΑ ΗΛΙΚ. ΑΝΩ ΤΩΝ 6 ΜΗΝΩΝ ΚΑΙ ΩΣ 

24 ΜΗΝΩΝ 

221,84 

ΜΟΣΧΙΔΕΣ ΗΛΙΚ. ΑΝΩ ΤΩΝ 6 ΜΗΝΩΝ ΚΑΙ ΩΣ 

24 ΜΗΝΩΝ 

249,6 

ΠΡΟΒΑΤΙΝΕΣΉ/ΚΑΙ ΛΙΓΕΣ 

207,38 

ΧΟΙΡΟΜΗΤΕΡΕΣ ΜΕ ΤΑ ΠΑΡΑΓΩΓΑ ΤΟΥΣ 

536.51 


Άρθρο 10 

Για την περίοδο που αφορά τις πληρωμές από 1.1.2007, 
στους Γεωτεχνικούς Συμβούλους καταβάλλονται τα παρα¬ 
κάτω ποσά κατά περίπτωση. 

Αιγοπροβατοτροφία: 1,44 ευρώ/κεφαλή/έτος 
Αγελάδες κρεατοπαραγωγής: 2,4 ευρώ/ΜΖΚ/έτος 
Αγελάδες γαλακτοπαραγωγής: 2,4 ευρώ/ΜΖΚ/έτος 
Μοσχάρια: 5,3 ευρώ/κεφαλή/έτος 
Μοσχίδες: 5,9 ευρώ/κεφαλή/έτος 
Χοιρομητέρες: 27,9 ευρώ/χοιρομητέρα/έτος. 

Άρθρο 11 

Στο άρθρο 15 «Κυρώσεις» 

1) στο σημείο 3 διαγράφεται η πέμπτη περίπτωση: «Σε 
δικαιούχους που προβαίνουν σε αλλαγή του Σ.Π.Δ.Ε....» 

2) μετά το σημείο 5 προστίθεται το σημείο 6 που έχει ως 
εξής: «6.Το Δημόσιο έχει το δικαίωμα να διακόψει μονομε¬ 
ρούς τη σύμβαση με το δικαιούχο, αν σε διάστημα δύο χρό¬ 
νων διαπιστώσει κατ’ επανάληψη απροθυμία συμμόρφωσης 
του δικαιούχου, με υπαιτιότητα του τελευταίου.» 

Άρθρο 12 

Στο παράρτημα I «Εννοιολογικοί προσδιορισμοί» 

1) Το σημείο 11 αντικαθίσταται ως εξής: 

«11. Καμένες εκτάσεις 

Ως καμένες περιοχές θεωρούνται ζώνες, οι οποίες έχουν 
πληγεί από πυρκαγιές τα τελευταία τρία χρόνια και έχουν 
κηρυχθεί ως τέτοιες με απόφαση του δασαρχείου. 

Ειδικά για τη βοσκή σε καμένα δάση εφαρμόζονται όσα 
προβλέπονται στο άρθρο 107 του ν. δ. 86/1969.». 

2) Το σημείο 15 αντικαθίσταται ως εξής: 

«15. Παλαιοί δικαιούχοι 

Δικαιούχοι οι οποίοι έχουν ενταχθεί στο μέτρο πριν από 
την έναρξη ισχύος της παρούσας θεωρούνται δικαιούχοι, 
με τους όρους και τις προϋποθέσεις ένταξής τους και με 
την επιφύλαξη του άρθρου 13α της παρούσας, εφόσον 
εξακολουθούν να πληρούν τις συμβατικές υποχρεώσεις 
που ανέλαβαν. Ωστόσο δύνανται εφόσον το επιθυμούν να 
ζητήσουν διακοπή της σύμβασής τους και επανένταξη για 
νέα πενταετία με τους όρους και τις προϋποθέσεις της 
παρούσας (νέοι δικαιούχοι) εφόσον αυξήσουν τον αριθμό 
των ζώων τους και την αντίστοιχη έκταση που δηλώνουν 
στην αρχική τους σύμβαση τουλάχιστον κατά 10% ή μει¬ 
ώσουν την πυκνότητα βόσκησης την οποία εφαρμόζουν 
τουλάχιστον κατά 10%.». 

Άρθρο 13 
Τελικές διατάξεις 

1. Η έκδοση της παρούσας απόφασης δεν συνεπάγεται 
καμία αύξηση στον προϋπολογισμό των γεωργοπεριβαλ- 
λοντικών προγραμμάτων του ΕΠΑΑ. 

2. Κατά τα λοιπά ισχύει η υπ’ αριθμ. 586/130492/11.8.2004 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Οικονομίας και Οικονομικών 
και Αγροτικής Ανάπτυξης και Τροφίμων. 

3. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μα'ίου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 
-♦- 

Αριθ. ΥΠΠΟ/ΔΙΟΙΚ/ΓΔΠΕΦ/84128 (5) 

Σύσταση οργανικών θέσεων ιδιωτικού δικαίου αορίστου 
χρόνου στο Μ.Ε.Λ.Τ. σε εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του ν. 3320/2005 (άρθρο 1 παρ. 2) «Ρυθμίσεις θεμάτων 
για το προσωπικό του Δημοσίου και των Νομικών Προσώ¬ 


πων του ευρύτερου δημόσιου τομέα και για τους Ο.Τ.Α.» 
(ΦΕΚ Α' 48), 

β) του π.δ. 164/2004 (άρθρο 11) «Ρυθμίσεις για τους ερ¬ 
γαζόμενους με συμβάσεις ορισμένου χρόνου στο δημόσιο 
τομέα» (ΦΕΚ Α' 134), 

γ) του ν.δ. 22/1923 «Περί μετονομασίας κ.λ.π. του Μουσείου 
Ελληνικών Λαϊκών Χειροτεχνημάτων» (ΦΕΚ Α' 245), 
δ) του ν.δ. της 31-8/9.9.1935 «Περί οργανώσεως και λειτουργί¬ 
ας του Εθνικού Μουσείου Κοσμητικών Τεχνών» (ΦΕΚ Α' 399), 
ε) του β.δ. της 18.11.1939 «Περί λειτουργίας του Εθνικού 
Μουσείου Κοσμητικών Τεχνών» (ΦΕΚ Α' 502), 
στ) του ν.δ. 4013/1959 (άρθρο 10), με το οποίο το ανωτέρω 
Μουσείο μετονομάσθηκε σε Μουσείο Ελληνικής Λαϊκής 
Τέχνης (ΦΕΚ Α' 234), 

ζ) του π.δ. 410/1988 «Κωδικοποίηση σε ενιαίο κείμενο των 
διατάξεων της κείμενης νομοθεσίας, που αφορούν στο προ¬ 
σωπικό ιδιωτικού δικαίου του Δημοσίου, των Οργανισμών 
Τοπικής Αυτοδιοίκησης και των λοιπών Νομικών Προσώπων 
Δημοσίου Δικαίου» (ΦΕΚ Α' 191). 

η) του π.δ. 191/2003 «Οργανισμός Υπουργείου Πολιτισμού» 
(ΦΕΚ Α' 146), 

θ) του π.δ. 63/2005 (άρθρο 90) «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργανα» 
(ΦΕΚ Α' 98), 

2. Την υπ’ αριθμ. ΔΙΔΚ/Φ.1/2/6139/24.3.2004 κοινή απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των του Υπουργού Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ Β' 527). 

3. Την υπ’ αριθμ. 37930/ΔΙΟΕ/1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432). 

4. Την υπ’ αριθμ. 1299/14.11.2005 Απόφαση του Α' Τμήματος 
του Ανωτάτου Συμβουλίου Επιλογής Προσωπικού 

5. Τις υπ’ αριθμ. ΔIΠIΔΔ/Β18/238/0 1 κ. 16084/20.7.2004, ΔΙ- 
ΠΙΔΔ/Β18/463/οικ.8791/5.5.2005, ΔΙΠΙΔΔ/Β18/560/οικ. 21869/ 
1.11.2005 Εγκυκλίους του Υπουργείου Εσωτερικών, Δημόσιας 
Διοίκησης και Αποκέντρωσης. 

6. Την υπ’ αριθμ. 29117/Εγκ.1/8.9.2004 Εγκύκλιο του Ανω¬ 
τάτου Συμβουλίου Επιλογής Προσωπικού. 

7. Το υπ’ αριθμ. 10/24.10.2005 Πρακτικό του ΣΤ' Υπηρεσι¬ 
ακού Συμβουλίου του Υπουργείου Πολιτισμού. 

8. Τα υπ’ αριθμ. 488/7.12.2005 και 517/22.12.2005 έγγραφα 
του Μουσείου Ελληνικής Λαϊκής Τέχνης. 

9. Τη διαπίστωση ότι δεν υφίστανται κενές οργανικές 
θέσεις ιδιωτικού δικαίου αορίστου χρόνου, αντίστοιχης ή 
παρεμφερούς ειδικότητας, στην ανωτέρω εποπτευόμενη 
από το Υπουργείο Πολιτισμού, Δημόσια Υπηρεσία. 

10. Το γεγονός ότι από την παρούσα απόφαση προκαλεί- 
ται ετήσια δαπάνη ύψους 135.000 ΕΥΡΩ περίπου, σε βάρος 
του Κρατικού Προϋπολογισμού, η οποία για το τρέχον οικο¬ 
νομικό έτος εκτιμάται ότι θα περιοριστεί σε 80.000 ΕίΙΒΟ. 
Η δαπάνη για το 2006 θα αντιμετωπισθεί από πιστώσεις 
του Π/Υ του ΥΠ.ΠΟ., ενώ οι δαπάνες των επόμενων ετών θα 
αντιμετωπίζονται από τις πιστώσεις που θα εγγράφονται 
προς τούτο στον ανωτέρω Π/Υ, αποφασίζουμε: 

1. Τη σύσταση στο Μουσείο Ελληνικής Λαϊκής Τέχνης 
(Δημόσια Υπηρεσία που εποπτεύεται από το Υπουργείο 
Πολιτισμού), πέντε (5) οργανικών θέσεων με σύμβαση ερ¬ 
γασίας ιδιωτικού δικαίου αορίστου χρόνου, κατά Εκπαιδευ¬ 
τική Βαθμίδα και Ειδικότητα, προκειμένου να καλυφθούν οι 
διαπιστωθείσες πάγιες και διαρκείς ανάγκες, σε εφαρμογή 
του π.δ. 164/2004, ως ακολούθως: 

- ΠΕ Ειδικότητας Αρχαιολόγου, θέση μία (1) 

ΠΕ Ειδικότητας Φιλολόγου - Μουσειοπαιδαγωγού, θέσεις 
τρεις (3) 

- ΠΕ Ειδικότητας Αρχαιολόγου - Μουσειοπαιδαγωγού, 
θέση μία (1). 




8990 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μα'ΐου 2006 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. ΥΠΠΟ/ΔΙΟΙΚ/ΤΔΠΕΦ/45328 (6) 

Συμπλήρωση απόφασης διορισμού μελών του Δ.Σ. του 
Φεστιβάλ Κινηματογράφου Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 4 παρ. 1 εδαφ. γ' του ν. 2557/1997 «Θε¬ 
σμοί, μέτρα και δράσεις πολιτιστικής ανάπτυξης (ΦΕΚ 271/ 
Α/24.12.1997), 

β) των άρθρων 10 παρ. 2 και 11 παρ. 4 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004). 

2.. Την υπ’ αριθμ. ΥΠΠΟ/ΔΙΘΙΚ/ΤΔΠΕΦ/72066/708/ 24.9.2004 (ΦΕΚ 
1559/Β/19.10.2004) απόφαση της Αν. Υπουργού Πολιτισμού όπως 
τροποποιήθηκε με τις υπ’ αριθμ. ΥΠΠΟ/ΓΔΠΕΦ/ 30913/20.4.2005 
(ΦΕΚ 564/Β/26.4.2005) και ΥΠΠΟ/ΔΙΟΙΚ/ ΤΔΠΕΦ/75198/16.9.2005 
(ΦΕΚ 1345/Β/26.9.2005) όμοιες αποφάσεις. 

3. Το υπ’ αριθμ. 30/2.5.2006 ΦΕΑ της Διεύθυνσης Κινημα¬ 
τογράφου και Οπτικοακουστικών Μέσων καθώς και το υπ’ 
αριθμ. 904/390/2.2.2006 έγγραφο του Δήμου Θεσσαλονίκης 
και το υπ’ αριθμ. 456/10.4.2006 έγγραφο της Διεθνούς Έκ¬ 
θεσης Θεσσαλονίκης Α.Ε., αποφασίζουμε: 

Α. Συμπληρώνουμε την υπ’ αριθμ. ΥΠΠΟ/ΔΙΟΙΚ/ΤΔΠΕΦ/72 
066/708/24.9.2004 (ΦΕΚ 1559/Β/19.10.2004) απόφαση της Αν. 
Υπουργού Πολιτισμού, καθώς τις υπ’ αριθμ. ΥΠΠΟ/ΔΙΟΙΚ/ 
ΤΔΠΕΦ/30913/20.4.2005 (ΦΕΚ 564/Β/26.4.2005) και ΥΠΠΟ/ 
ΔΙΟΙΚ/ΤΔΠΕΦ/75198/16.9.2005 (ΦΕΚ1345/Β/26.9.2005) όμοιες 
αποφάσεις και ορίζουμε ως τρίτο και τέταρτο μέλος του 
Διοικητικού Συμβουλίου του Φεστιβάλ Κινηματογράφου 
Θεσσαλονίκης (Ν.Π.Ι.Δ. εποπτευόμενο από το Υπουργείο 
Πολιτισμού) μέχρι τη λήξη θητείας του ανωτέρω Δ.Σ. 
(19.10.2008) τους κάτωθι αναφερόμενους: 

1. Αντώνη Γυφτόπουλο, ως εκπρόσωπο του Δήμου Θεσ¬ 
σαλονίκης με αναπληρώτρια την Εύα Καϊλή. 

2. Νικόλαο Κασιμάτη, Εντεταλμένο Σύμβουλο της Δ.Ε.Θ. 
Α.Ε. ως εκπρόσωπο αυτής, με αναπληρωτή τον Ιωάννη 
Χρυσαφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 13549 (7) 

Αντικατάσταση μέλους Διοικητικού Συμβουλίου της 
«Ελληνικής Ραδιοφωνίας Τηλεόρασης Α.Ε. (ΕΡΤ Α.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Του ν. 1730/1987 «Ελληνική Ραδιοφωνία Τηλεόραση 


Ανώνυμη Εταιρεία (ΕΡΤ ΑΕ)» (ΦΕΚ Α' 145) και ιδίως του 
άρθρου 6 αυτού, όπως ισχύει. 

β) Της υπ’ αριθμ. 21331 /Ε/16.12.1996 κοινής υπουργικής από¬ 
φασης των Υπουργών Εθνικής Οικονομίας και Οικονομικών 
και Τύπου και Μέσων Μαζικής Ενημέρωσης «Προσαρμογή 
των καταστατικών διατάξεων της Ελληνικής Ραδιοφωνίας 
Τηλεόρασης Α.Ε. (ΕΡΤ-Α.Ε.) στο Νόμο 2414/1996» (ΦΕΚ Β' 
1112), και ιδίως του άρθρου 2 αυτής. 

γ) Του άρθρου 10 του ν. 2322/1995 «Παροχή Εγγύησης 
Ελληνικού Δημοσίου για χορήγηση δανείων - πιστώσεων» 
(ΦΕΚ Α' 143). 

δ) Του ν. 3429/2005 «Δημόσιες Επιχειρήσεις και Οργανι¬ 
σμοί (ΔΕΚΟ)» (ΦΕΚ Α'314) και ιδίως της δεύτερης περιόδου 
του άρθρου 19 αυτού. 

ε) Της υπ’ αριθμ. 10078/2006 κοινής υπουργικής απόφασης 
«Εξαίρεση της ΕΡΤ Α.Ε από τις διατάξεις του ν. 3429/2005, 
(ΦΕΚ Β' 492/18.4.2006). 

στ) Της υπ’ αριθμ. 8883/Ε/12.5.2004 κοινής υπουργικής 
απόφασης «Διορισμός μελών Διοικητικού Συμβουλίου της 
Ελληνικής Ραδιοφωνίας Τηλεόρασης Α.Ε (ΕΡΤ-Α.Ε)» (ΦΕΚ 
Β' 703). 

ζ) Της υπ’ αριθμ. 11291 /Ε/2.7.2005 κοινής υπουργικής από¬ 
φασης «Διορισμός Προέδρου Διοικητικού Συμβουλίου - 
Διευθύνοντα Συμβούλου της Ελληνικής Ραδιοφωνίας Τη¬ 
λεόρασης Α.Ε (ΕΡΤ-Α.Ε)» (ΦΕΚ Β' 800). 

η) Των άρθρων 1 παρ. 6 και 2 του ν. 3242/2004 «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους ΟΤΑ» (ΦΕΚ ΑΊ02). 

θ) Του π.δ. 181/1994 «Συγκρότηση Γενικής Γραμματείας 
Τύπου και Πληροφοριών στο Υπουργείο Τύπου και ΜΜΕ και 
καθορισμός των αρμοδιοτήτων του» (ΦΕΚ Α' 116). 

ι) Του π.δ. 121/2004 «Διορισμός Υπουργών και Υφυπουργών 
(ΦΕΚ Α' 84). 

ια) Της υπ’ αριθμ. Υ93/26.5.2004 απόφασης του Πρωθυ¬ 
πουργού «Καθορισμός Αρμοδιοτήτων του Υπουργού Επι¬ 
κράτειας» (ΦΕΚ Β’ 789). 

ιβ) Της υπ’ αριθμ. 37930/ΔΙΟΕ1264/14.10.2005 απόφασης 
του Πρωθυπουργού και του Υπουργού Οικονομίας και Οικο¬ 
νομικών για τον «Καθορισμό αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 
ισχύει. 

2. Την υπ’ αριθμ. 506/13.4.2006 παραίτηση του μέλους του 
Διοικητικού Συμβουλίου, η οποία γίνεται δεκτή. 

3. Την υπ’ αριθμ. 7003/2.5.2006 θετική γνώμη του Εθνικού 
Συμβουλίου Ραδιοτηλεόρασης, αποφασίζουμε: 

Ορίζουμε ως μέλος του Διοικητικού Συμβουλίου της Ελ¬ 
ληνικής Ραδιοφωνίας Τηλεόρασης Α.Ε. (ΕΡΤ-Α.Ε) τον Βασίλη 
Τοκάκη, οικονομολόγο, σε αντικατάσταση της Μιχαλοπού- 
λου Αδαμαντίας, μέχρι το τέλος της θητείας του Διοικητι¬ 
κού Συμβουλίου, η σύνθεση και η θητεία του οποίου παρα¬ 
μένει κατά τα λοιπά ως έχει και όπως καθορίστηκε με τις 
υπ’ αριθμ. 8883/Ε/12.5.2004 (ΦΕΚ Β' 703) και 11291/Ε/2.7.2005 
(ΦΕΚ Β' 800) κοινής υπουργικής απόφασης. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΡΑΤΕΙΑΣ 

